text: زرعی برآمداتی پالیسی، مستحکم تجارتی پالیسی کے ذریعہ کسانوں کو برآمدات کے مواقع فراہم کرکے ان کی آمدنی دوگنی کرنے کے خواب سے ہم آہنگ ہے۔ پالیسی میں مخصوص مصنوعات کی برآمدات پر مبنی پیدا وار کی صلاحیت والے کلسٹر قائم کرنے پر توجہ مرکوز کی گئی ہے اور ہندوستان کی مصنوعات کی برانڈنگ اور فروغ، نیز ان کی قدر وقیمت کے اضافے پر توجہ دی گئی ہے۔ پالیسی کا اصل مقصد 2022 تک زرعی برآمدات کو دوگنا کرکے 60 ارب امریکی ڈالر کے بقدر کرنا ہے۔